als_Latn dik_Latn tur_Latn
Dogana e Kosovës do të përshpejtojë procesin e mbërritjes së vaksinave deri tek fëmijët
Ministria e Shëndetësisë së Kosovës dhe Doganat e Kosovës, sot kanë nënshkruar marrëveshjen e bashkëpunimit në mes të këtyre dy institucioneve për përkrahjen e Programit të Zgjeruar të Imunizimit
PRISHTINË (AA) - Ministri i Shëndetësisë i Republikës së Kosovës, Imet Rrahmani dhe Drejtori i Përgjithshëm i Doganave të Kosovës, Lulzim Rafuna, sot kanë nënshkruar marrëveshjen e bashkëpunimit mes të këtyre dy institucioneve për përkrahjen e Programit të Zgjeruar të Imunizimit (PZI), raporton Anadolu Agency (AA).
Ministri i Shëndetësisë Imet Rrahmani tha se marrëveshja krijon lehtësime të mëdha për Ministrinë e Shëndetësisë pasi që, tani e tutje dot përshpejtohet shumë procesi i dërgimit të vaksinave deri tek fëmijët, pas arritjes në Doganën e Kosovës dhe kjo krijon siguri sa i përket cilësisë dhe qëndrueshmërisë së vaksinave.
Ruajtja e cilësisë së vaksinave, do të mundësoj qëndrueshmërinë dhe vazhdimin e suksesshëm të programit të zgjeruar të vaksinimit, duke mundësuar që, për çdo vit, të mbrohen rreth 200 000 fëmijë nga sëmundjet e parandaluara përmes vaksinimit.
“Dëshiroj të falënderoj Doganat e Kosovës që kanë mundësuar që përmes kësaj marrëveshjeje kanë mundësuar që vaksinat, pas arritjes në aeroport të barten dhe deponohen në zinxhirin e ftohtë në Institutin Kombëtar të Shëndetit Publik të Kosovës pasi të kenë autorizimin e AKPM për import të produkteve medicinale, duke përfshirë edhe numrin serik të banderolave, e po ashtu edhe UNICEF-in që lehtëson procesin e sigurimit të vaksinave për fëmijët kosovarë” tha Ministri Rrahmani.
Nga ana e tij, Drejtori i Përgjithshëm i Doganave të Kosovës, Lulzim Rafuna deklaroi se përmes kësaj marrëveshjeje janë eliminuar procedurat burokratike dhe gjithashtu, është eliminuar edhe frika e dëmtimit të kualitetit të vaksinave, pasi që ato nuk do të qëndrojnë në Doganë, por me të arritur, brenda 24 orëve do të dërgohen në zinxhirin e ftohtë në Institutin Kombëtar të Shëndetit Publik të Kosovës.
Këtë lloj të bashkëpunimit të ri midis MSH-së dhe Doganave të Kosovës e përshëndetën edhe përfaqësuesit e Institutit Kombëtar të Shëndetësisë Publike dhe UNICEF-i.
als_Latn als_Latn als_Latn als_Latn als_Latn als_Latn als_Latn als_Latn